Trelis/gawiki huggingface dataset:
Luke Strong (Coronation Street). Is carachtar ficseanúil é Luke Strong ar an sobalchlár teilifíse "Coronation Street". Ghlac Craig Kelly an pháirt mar Luke.
Percy Sugden. Is carachtar ficseanúil é Percy Sugden ar an sobalchlár teilifíse Briotanach de chuid ITV "Coronation Street". Ghlac Bill Waddington an pháirt mar Percy.
Leonard Swindley. Is carachtar ficseanúil é Leonard Swindley ar an gclár teilifíse "Coronation Street". Ghlac Arthur Lowe an pháirt mar Leonard.
Ivy Tilsley. Is carachtar ficseanúil í Ivy Joan Tilsley (Nelson agus Brennan freisin) ar an gclár teilifíse "Coronation Street". Ghlac Lynne Perrie an pháirt mar Ivy.
Vernon Tomlin. Is carachtar ficseanúil é Vernon Tomlin ar an gclár teilifíse "Coronation Street". Ghlac Ian Reddington an pháirt mar Vernon.
Violet Wilson. Is carachtar ficseanúil í Violet Wilson sa chlár teilifíse "Coronation Street". Ghlac Jenny Platt an pháirt mar Violet.
Derek Wilton. Is carachtar ficseanúil é Derek Bernard Wilton ar an gclár teilifíse "Coronation Street". Ghlac Peter Baldwin an pháirt mar Derek.
Mavis Wilton. Is carachtar ficseanúil í Mavis Wilton (née Riley) ar an sobalchlár teilifíse Briotanach de chuid ITV "Coronation Street". Ghlac Thelma Barlow an pháirt mar Mavis.
George Sand. Scríbhneoir úrscéalta agus cuimhní cinn Francach ab ea Amantine-Lucile-Aurore Dupin (IPA: amɑ̃tin lysil oʁɔʁ dypɛ; 1 Iúil 1804 – 8 Meitheamh 1876), ach aithnítear í mar George Sand, a hainm cleite (|s|æ|n|d; IPA: ʒɔʁʒ sɑ̃d). Tá clú uirthi freisin as a caidreamh suirí le roinnt ealaíontóirí, ina measc Frédéric Chopin, cumadóir ceoil, agus Alfred de Musset, scríbhneoir.
Rugadh Sand i bPáras. I dteannta an caidreamh a rinne sí le fir chlúiteacha an lae, chothaigh sí scannal ag caitheamh éadaí fir agus tobaca. Fuair sí bás in Nohant-Vic sa Fhrainc.
Reilig Père-Lachaise. Is í Reilig Père-Lachaise an reilig is mó i bPáras na Fraince agus tá sí ar na reiligí is mó ar domhan (Fraincis: "Cimetière du Père-Lachaise" agus roimhe sin "cimetière de l'Est"). Tá sí suite ar chnoc sa 20ú "arrondissement" de Pháras. Tá timpeall is 1 mhilliún duine curtha inti, go leor daoine cáiliúla ina measc. Tugann breis is 3.5 milliún duine cuairt uirthi sa bhliain, rud a fhágann gurb í an reilig is mó cuairteoirí uirthi ar domhan. Bunaíodh Reilig Père-Lachaise sa bhliain 1804.
Marie d'Agoult. Scríbhneoir aistí agus staire Francach ab ea Marie d'Agoult nó Marie Catherine Sophie de Flavigny, comtesse d'Agoult (31 Nollaig 1805 – 5 Márta 1876). Rugadh í in Frankfurt-am-Main agus shíothlaigh sí i bPáras. Scríobh sí faoin ainm cleite Daniel Stern.
Beathaisnéis.
Rugadh d'Agoult do Victor François de Flavigny (1770-1819), fear d'uaisle na Fraince a theith an tír le linn Réabhlóid na Fraince agus do Maria Elisabeth Bethmann (1772-1847), bean Phrotastúnach, de theaghlach uasal de bhunús na Gearmáine. D'fhill an teaghlach go dtí an Fhrainc tamall i ndiaidh bhreith Maria. 
Ó 1819 go 1821, fuair sí a cuid oideachais i gclochar na Sœurs du Sacré-Cœur de Jésus in Áras Biron (Músaem Rodin inniu).
Phós sí an Cunta Charles Louis Constant d’Agoult (1790-1875) agus saolaíodh beirt iníonacha dóibh, Louise (1828-1834) agus Claire (1830-1912). Bhí caidreamh suirí aici le Franz Liszt a thosaigh nuair a bhí sise 28 bliana d'aois agus eisean 6 bliana ní ba óige. Bhí triúr páistí acu. Blandine (1835–1862), chéad bhean Émile Ollivier, príomh-aire na Fraince i ndiaidh a báis in aois a 26 bliana, Cosima (1837–1930), a phós cumadóir agus stiúrthóir ceoil Hans von Bülow agus ansin Richard Wagner, agus Daniel (1839–1859), sárphianadóir a d'éag go hóg leis an eitinn. Chuir d'Agoult agus Liszt fúthu sa Ghinéiv sa bhliain 1835. Chaith siad na blianta 1837–1839 ina gcónaí i roinnt áiteanna san Iodáil. 
Bhí d'Agoult mór le George Sand agus go mó faoina tionchar, ach caidreamh neamhchairdiúil a bhí acu go minic. Cuireadh Marie d'Agoult i Reilig Père-Lachaise i bPáras.
Reilig. Áit ina n-adhlactar corpáin na marbh is ea reilig nó cill. Is minic a bhíonn reilig in aice le séipéal.
Bíonn leac ann go minic mar chomhartha go bhfuil uaigh ann.
Alice Through the Looking Glass (scannán 2016). Scannán beochana Meiriceánach is ea Alice Through the Looking Glass a rinneadh sa bhliain 2016.
Vladimir Zeldin. Ba aisteoir Rúiseach é Vladimir Mikhailovich Zeldin (), a rugadh ar an 10 Feabhra 1915 agus a fuair bás ar an 31 Deireadh Fómhair 2016. Ba é an t-aisteoir is sine sa Rúis (101 bliain d'aois) nuair a fuair sé bás.
Cartoon Saloon. Is comhlacht cartúin é Cartoon Saloon. Tá sé lonnaithe i gCill Chainnigh.
Scannánliosta.
Scannáin ag teacht
Melina Mercouri. Ban-aisteoir, amhránaí agus polaiteoir Gréagach ab ea Melina Mercouri , a rugadh mar Maria Amalia Mercouri (Gréigis: Μαρία Αμαλία Μερκούρη); 18 Deireadh Fómhair 1920 – 6 Márta 1994). Aithnítear í as a rólanna i scannáin mar "Never on Sunday" (1960), "Phaedra", "Topkapi" agus "Promise at Dawn". Sa scannán úd d'imir sí páirt os comhair Jules Dassin. Phós Mercouri agus Dassin sa bhliain 1966, pósadh a mhair go lá a báis sa bhliain 1994. Sa bhliain 1981 ceapadh Mercouri mar Aire Chultúr na Gréige sa rialtas. 
Rugadh Melina Mercouri san Aithin. Fuair sí bás le hailse na scamhóg i gCathair Nua-Eabhrac.
Bairín breac. Is císte é an bairín breac. Arán giosta ina bhfuil sabhdánaigh agus rísíní is ea é. Is císte de chineál Éireannach é agus dlúthbhaint aige le hOíche Shamhna. Bhíodh sé de nós fáinne a chur ann. An té a gheobhadh an fáinne, deirtí go raibh sé le pósadh go luath.
Tagairtí.
Luaitear bairín breac in amhrán de chuid Van Morrison, "A Sense of Wonder":
Luann James Joyce in "Dubliners" é chomh maith. Seo sampla ón ngearrscéal "Clay":
Lá Samhna. Is é Lá Samhna an chéad mhí den geimhreadh in Éirinn. Bliain úr na SeanCheilteach a bhí ann fosta, an fhéile ba thábhachtaí sa bhliain ar fad. Inniu ceiliúrtar Lá na Naomh Uile ar 1 Samhain freisin.
Níl na teangeolaithe ar aon intinn faoin chiall cheart atá leis an fhocal Samhain. Creideann cuid de na saineolaithe gur samhfhuin atá ann, nó ‘deireadh an tsamhraidh’ ach ina éadan sin, tugadh na Ceiltigh sa Fhrainc fadó samonios ar an mhí ghealaí idir Mí Dheireadh Fómhair agus Mí na Samhna fosta. 
Bliain úr.
Ach ní gnáthfhéile a bhí i Samhain. Bliain úr na Sean-Cheilteach a bhí ann fosta, an fhéile ba thábhachtaí sa bhliain ar fad. Agus ní amháin sin, ach bhí Oíche Shamhna idir bliain amháin agus an bhliain dár gcionn.  I gcreideamh na Sean-Cheilteach, bhí tábhacht ar leith ag baint le teorainneacha, le háiteanna (oileáin, portaigh) nó le hamanna (Oíche Shamhna) a bhí idir eatarthu, nach raibh i saol amháin ná i saol eile. 
Toisc Oíche Shamhna a bheith suite idir bliain amháin agus bliain eile, idir geimhreadh agus samhradh, bhí sí taobh amuigh den ghnátham ar fad, dar lenár sinsear. Ní raibh na gnáthrialacha i bhfeidhm ar chor ar bith, agus bhí saoirse ag spridí agus ag anamacha na marbh filleadh ar an saol seo ar Oíche Shamhna.
Nósanna.
Is minic a bhíodh daoine óga ag déanamh fáistine nó asarlaíochta ar an oíche seo lena fháil amach cad é a bhí i ndán dóibh. Mar shampla, chuirtí dallamullóg orthu, agus bhíodh orthu rogha a dhéanamh idir thrí bhabhla. Bhíodh cré i gceann amháin de na babhlaí, uisce i gceann eile agus fáinne sa tríú ceann. Is é an bás a bhí i ndán don duine bocht a roghnaigh an chré, bhí eisimirce i ndán don duine a roghnaigh an t-uisce, agus bhí an duine a roghnaigh an fáinne ag dul a phósadh.
Fadó ó shin, bhíodh féasta trí lá ag Teamhair gach bliain leis an tSamhain a cheiliúradh. 
Tá cuid mhór sean-nósanna a bhaineann le hOíche Shamhna beo in Éirinn agus thar lear go fóill agus de réir cosúlachta, is ag dul i neart atá siad ó bhliain go bliain. 
Bíonn páistí ag dul ó theach go teach agus iad i mbréagriocht ag déanamh ‘Bob nó Breab’.  Itheann siad úlla, cístí, milseáin, toirtíní úll.
Bíonn tinte ealaíne agus féilte móra ar na sráideanna sna cathracha móra in Éirinn, i Meiriceá agus i dtíortha nach iad. Tá clú ar Dhoire as an chóisir mhór a reáchtáiltear sa chathair sin gach bliain.
De réir an scríbhneora Chonallaigh Seán Mac Meanmain, bhíodh nós ann fadó cál nó cabáiste a dháileadh ar gach teach ar an sráidbhaile Oíche Shamhna, ionas go mbeadh cál agus coirce acu don bhrot, an t-anraith traidisiúnta a dhéantaí Lá Samhna. D’fhágtaí cabáiste ar leac an dorais. Bhí ar an duine istigh ‘Síocháin Dé chugaibh! Seo chugainn an tSamhain!’ a scairteadh trí huaire as a chéile. Ach chuir an t-aos óg an nós seo as a riocht. Thosaigh siad a chaitheamh cabáiste leis an doras, nó isteach fríd an fhuinneog fiú! Is mar sin a tháinig ‘Bob nó Breab’ ar an saol, is dócha.
Marija Gimbutas. Seandálaí Liotuánach-Mheiriceánach ab ea Marija Gimbutas (Liotuáinis: "Marija Gimbutienė"; 23 Eanáir 1921 – 2 Feabhra 1994). Aithnítear í as a cuid taighde ar na cultúir Neoiliteacha agus Cré-umha san "Eoraip Ársa" agus as an hipitéis Kurgand a cheap sí, ina maíonn sí go raibh críoch dhúchasach na bPróit-Ind-Eorpach sa steip Phontach.
Rugadh Marija Gimbutas in Vilnius na Liotuáine. Theith sí ath-fhorghabháil na Sóivéadach sa bhliain 1942 agus an Dara Cogadh Domhanda faoi lánseol go fóill. Chaith sí tamall mar sin faoi na Sóivéadaigh agus na Naitsithe araon. Chuir sí fúithi sna Stáit Aontaithe sa bhliain 1949.
Sacagawea. Bean den treibh Shoshone i Meiriceá Thuaidh a chuidigh le Meriwether Lewis agus William Clark ar a dturas taiscéalaíochta siar go hOregon ab ea Sacagawea (Bealtaine 1788 – 1812 (a chreidtear)). Bhí sí pósta le trádálaí Franca-Cheanadach darbh ainm Toussaint Charbonneau. Bhí sí ina teangaire ag Lewis agus Clark, go mór mhór nuair a bhuail siad lena muintir Shoshone féin. Bhí eolas aici ar an tírdhreach, an fána agus an flóra, agus ar nósanna na mbundúchasach sa chuid sin den mhór-roinn. Ní ba thábhachtaí, b'fhéidir, thuig bundúchasaigh a casadh orthu gur cuspóirí síochánta a bhí acu, mar ní bheadh bean mar bhall de chompánacht chogaidh. 
Rugadh Sacagawea i ngleann na hAbhann Lemhi, in aici Salmon, Idaho, inniu. Bhí Sacagawea ar ghrúpa ban óg a d'fhuadaigh fir ón treibh Hidatsa. "Éan-bhean" an chiall atá le "Sacagawea" sa teanga Hidatsa. Phós sise agus bean Shoshone eile Toussaint Charbonneau, a bhí ina chónaí i measc na Hidatsa. De réir na gcuntas comhaimseartha, cheannaigh sé iad nó fuair sé iad mar dhuais i mbabhta cearrbhachais. 
Le linn uachtaránacht Thomas Jefferson, cheannaigh na Stát Aontaithe cuid mhór de iarthar Mheiriceá Thuaidh ó na Francaigh. Chuir Jefferson sluaíocht siar leis an gcuid sin den mhór-roinn a thaiscéaladh faoi Lewis agus William Clark. Mhair an turas taiscéalaíochta ó 1804 go 1806; chuaigh Sacagawea leo sa bhliain 1805, í ag iompar clainne agus rug sí mac, Jean-Baptiste, go gairid ina dhiaidh sin. 
I ndiaidh an turais siar, chaith Sacagawea agus Charbonneau trí bliana leis na Hidatsa. Ansin, sa bhliain 1809, thug Clark cuireadh dóibh teacht chuig Saint Louis agus chuir siad fúthu ansin in éineacht lena mac. Rugadh iníon di i 1810 darbh ainm Lizette. Luaitear í seo cúpla bliain ina dhiaidh sin mar leanbh folláin ach creidtear go bhfuair sí bás go hóg mar ní luaitear arís í gcuntas ar bith. Faoin mbliain 1811 bhí Sacagawea agus Charbonneau ina gcónaí ag Fort Phost Trádála Manuel Lisa in aice críoch na Haditsa. Scríobh cléireach sa phost trádála sa bhliain 1812 go raibh Sacagawea i ndiaidh bás a fháil sa dhúnfort.D'uchtaigh William Clark Jean-Baptiste sa bhliain 1812, rud nach ndéanfaí dá mbeadh na tuismí beo agus tá a fhios go raibh Sacagawea tinn tamall roimhe sin. Chaith Jean-Baptiste tamall san Eoraip agus é ina fhear óg agus an chuid ba mhó dá shaol in áiteanna difriúla agus ag obair i bpostanna difriúla.
De réir foinsí áirithe, fuair sí bás i bhfad ní ba dhéanaí, sa bhliain 1884, i ndiaidh dul a chónaigh leis na Comanche ar feadh tamaill agus ansin filleadh ar ais go dtí na Lemhi Shoshone.
Bismarck, Dakota Thuaidh. Cathair in iarthar Dakota Thuaidh, sna Stáit Aontaithe is ea Bismarck. Tá an chathair suite ar bhruach thoir Abhainn na Missouri. Is é príomhchathair an stáit é, chomh maith le príomhchathair riaracháin Chontae Burleigh. Is é an dara cathair is mó in Dakota Thuaidh, i ndiaidh Fargo. Sa bhliain 2010, bhí 61,272 duine ina gcónaí sa chathair féin agus 129,517 sa cheanta uirbeach ar fad.
Bunaíodh an chathair sa bhliain 1872 faoin ainm Missouri Crossing, ainm a tugadh uirthi mar chuaigh Merriwether Lewis agus William Clark trasna na Missouri san áit sa bhliain 1805. Sa bhliain 1873 hathraíodh an t-ainm go Bismarck, in onóir Otto von Bismarck, seansailéir na Gearmáine, rud a rinneadh ag súil go dtarraingeofaí lonnaitheoirí ón tír úd chuig an áit. D'éirigh leo. An bhliain ina dhiaidh sin, fuarthas ór sa cheantar, agus tháinig borradh faoin daonra mar gheall air sin leis.
Sa bhliain 2010 ba de shliocht Gearmánach iad 57.9% de dhaonra na cathrach. Ba de shliocht Ioruach 18.2% de na daoine sa chathair, 7.7% de shliocht Rúiseach agus 7.2% de shliocht Éireannach. Is den chine geal iad 92.4% de lucht na cathrach, céatadán an-ard sna Stáit Aontaithe. Is iad Bundúchasaigh Mheiriceánacha an dara grúpa is mó ann—4.5% den daonra.
Heidi Heitkamp. Aturnae agus polaiteoir Meiriceánach is ea Heidi Heitkamp, a rugadh ar 30 Deireadh Fómhair 1955. Is í an Seanadóir sóisearach ó Dakota Thuaidh í i Seanad Stáit Aontaithe Mheiriceá. Is ball den Pháirtí Daonlathach í.
Rugadh Heitkamp in Breckenridge, Minnesota de shliocht Gearmánach agus Ioruach. D'fhreastail sí ar Ollscoil Dakota Thuaidh agus Coláiste Lewis and Clark. Thosaigh sí mar pholaiteoir ar leibhéal an stáit, ar dtús mar ionadaí áitiúil, ansin mar choimisinéir cánacha an stáit. Ba Aturnae Ginearál Dakota Thuaidh í ó 1993 go 2001. Toghadh í do Sheanad na Stát Aontaithe sa bhliain 2013.
Chasing Destiny. Is clár réaltacht Meiriceánach atá ag lorg cailín grúpa nua a aimsiú é Chasing Destiny. Thosaigh sé ag craoladh ar BET ar an 5 Aibreán, 2016.
Chruthaigh Kelly Rowland an chlár. Roghnaíodh Ashly Williams, Brienna DeVlugt, Gabrielle Carreiro, Kristal Lyndriette agus Shyann Roberts mar bhall den ghrúpa June's Diary.
Bar Harbor, Maine. Baile ar Mount Desert Island, i gContae Hancock, Maine, is ea Bar Harbor. Tá an baile suite ar chósta thoir thuaidh an oileáin. Sa bhliain 2010, bhí 5,235 duine ina gcónaí ann.
"Isle des Monts Déserts" a bhaist Samuel de Champlain ar an oileán sna 1660idí. Cuireadh tús leis an turasóireachta samhraidh sna 1860idí déanacha. Tá tóir ar an oileán i measc turasóirí inniu, ach san "Gilded Age" i Meiriceá (is é sin, sna 1890idí) agus ar feadh i bhfad ina dhiaidh sin bhí Bar Harbor ar na bailte saoire ab ansa le daoine sar-shaibhre an lae. Sa bhliain 1947, áfach, agus triomach mór ann, dódh leath den oileán in aon dóiteán mór amháin. Scriosadh na dosaein tithe palásta i Sraith na Milliúnaithe in Bar Harbor. Cé go bhfuil tithe móra go fóill ar an mbaile cois farraige ag daoine rachmasacha, thug na daoine ba shaibhre in oirthear na tíre aghaidh ar áiteanna eile mar Newport, Rhode Island as sin amach.
Emeli Sandé. Is ceoltóir Sasanach í Adele Emily Sandé nó Emeli Sandé. Rugadh i Sasana í ar 10 Márta, 19887.
Gradaim agus ainmniúcháin.
Tá 19 ngradam buaite ag Sandé. Tá 49 ainmniúchán faighte aici.
Yitzhak Rabin. Polaiteoir agus státaire Iosraelach ab ea Yitzhak Rabin (; 1 Márta 1922 – 4 Samhain 1995). Príomh-aire Iosrael a bhí ann faoi dhó (1974-1977 agus 1992-1995).
In Osló i 1993 d’aontaigh Eagraíocht Shaoirse na Palaistíne (an PLO) conarthaí le hIosrael, na Comhaontuithe Osló. Thug an PLO aitheantas don stát Iosraelach, agus thug Iosrael aitheantas don PLO mar ionadaí an Phobail Phalaistínigh. Tháinig Yitzhak Rabin Bill Clinton, agus Yasser Arafat (ar son an PLO) le chéile ar 13 Meán Fómhair 1993 sa Teach Bán chun an chéad chomhaontú a shíniú"."
Bronnadh Duais Nobel na Síochána ar Rabin, in éineacht le Shimon Peres agus Yasser Arafat, sa bhliain 1994, as a saothar i bpróiseas na síochána. 
Feallmharaíodh Rabin ar an 4 Samhain 1995 nuair a bhí sé fós ina Phríomh-aire. Ba é Yigal Amir an dúnmharfóir, ceartchreidmheach agus antoisceach den eite dheis.
Cuimhneachán Ghorta Mhóir na hÉireann. Ionad cuimhneacháin ar Ghorta Mór na hÉireann nó an Drochshaol is ea Cuimhneachán Ghorta Mhóir na hÉireann atá suite i Manhattan, i gCathair Nua-Eabhrac.
Dioscliosta Emeli Sandé. Is éard atá i ndioscliosta an ceoltóir Sasanach Emeli Sandé ná dhá albaim stiúideo, ocht singil mar ealaíontóir ceoil aonréadach.
Mitch Hedberg. B'fhuirseoir Meiriceánach é Mitchell Lee "Mitch" Hedberg, a rugadh sa bhliain 1968 agus a fuair bás in 2005.
Lévis, Québec. Cathair in oirthear Québec, Ceanada, is ea Lévis, agus é suite ar bhruach theas Abhann San Labhráns, go díreach os comhair Cathair Québec. Rinneadh aon chathair amháin de sheanchathair Lévis (vieux Lévis) agus naoi mbaile eile ina chóngar ar 1 Eanáir 2002. Bhí 138,769 duine ina gcónaí in Lévis sa bhliain 2011. Tá seirbhís farantóireachta idir Lévis agus Cathair Québec, agus tá dhá dhroichead trasna na habhann in iarthar Lévis.
Tá iarsmaí seandálaíochta faighte in Lévis a théann 10,000 bliana siar agus is féidir gur áit thábhachtach é do na hIndiaigh sa chuid sin den tír mar gheall ar a suíomh ar an abhainn. Chuir na chéad 
Eorpaigh fúthu ar an mbruach theas den abhainn sa cheantar sa chéad leath den 17ú haois. Saint-Joseph-de-la-Pointe-Lévy an t-ainm ar an tsráidbhaile, agus é suite i "seigneurie" Lauzon. Sa bhliain 1861 cuireadh cathair Lévis ar bun cúpla bliain i ndiaidh bhunadh pharóiste Notre-Dame-de-la-Victoire. Sa bhliain 2002, dála roinnt ceantracha uirbeacha eile i gCeanada, cuireadh Lévis le chéile leis na fo-bhailte agus bailte eile sa cheantar le chéile mar chathair nua. Ní feidhmíonn Lévis mar fho-bhaile de chathair Québec mar oibríonn an oiread sin de lucht na háite in Lévis féin.
Sa dara leath den 18ú haois throid na Briotanaigh agus Francaigh in Lévis agus in a theannta. Fuair an ginearál Briotanach James Wolfe bás ansin agus coimeádadh a chorp ann ar feadh tamaill. Tógadh trí dhúnfort ann sna 1860idí ar eagla go leathnódh Cogadh Cathartha na Stát Aontaithe go Ceanada. Is féidir cuairt a thabhairt ar cheann acu inniu. Chuir an lánúin Desjardins—Dorimène Roy agus Alphonse— an chéad chumann creidmheasa in Québec ar siúl ina dteach féin in Lévis: Tá craobhacha den Caisse Populaire ar fud chúige Québec inniu. 
Is í an Fhraincis an mháthairtheanga ag 97% den daonra. Is Caitlicigh iad tromlach mór na ndaoine.
Our Version of Events. Is é Our Version of Events an chéad albam ó Emeli Sandé. Scaoileadh é ar an 13 Feabhra, 2012.
Traicliosta.
Is iad seo na hamhráin:
Long Live the Angels. Is é Long Live the Angels an dara halbam ó Emeli Sandé. Bhí sé scaoilte ar an 11 Samhain 2016.
Traicliosta.
Is iad seo na hamhráin:
The Nathan Carter Show. Clár siamsaíochta Béarla atá á chraoladh ar RTÉ a hAon ó 30 Deireadh Fómhair, 2016 i leith é The Nathan Carter Show. Nathan Carter a chuireann an clár i láthair.
An Bheitheach Mhór. Grúpa ciorcal liag, carn agus gnéithe meigiliteacha eile ón Aois Chré-Umha luath i gContae Thír Eoghain, i dTuaisceart Éireann, is ea an Bheitheach Mhór (Béarla: Beaghmore), agus é suite 8.5 míle siar ó thuaidh ón Chorr Chríochach ar imeall thoir-theas na Speiríní. Ní ainm deimhnithe í "an Bheitheach Mhór" de réir Logainm.ie. Tugann "Dictionary of Ulster Place-names" "an Bheitheach Mhór" (áit ina bhfuil a lán crann bheithe) ar an áit Coillte a bhíodh sa cheantar sular ghlan na feirimeoirí Neoiliteacha an talamh, agus luífeadh ainm mar sin le réasún. Séadchomharthaí Stairiúla faoi Chúram an Stáit is ea ciorcail liag, ailíniú agus cairn na Beithí Móire agus iad i ndlínse Chomhairle Cheantair na Coirre Críochaí, tagairt eangaí: H684 842.
Eagla. Mothúchán thar a bheith míthaitneamhach í an eagla mar fhreagra ar chontúirt nó ar bhagairt. Is cúis le hathruithe fiseolaíochta í an eagla a d'fhéadfadh iompar áirithe a spreagadh, mar shampla frithghníomh ionsaitheach, nó éalú ón mbagairt.
George Barnett (staraí). Staraí, béaloideasaí, file, luibheolaí agus seandálaí Éireannach ab ea George "Geordie" Barnett (11 Feabhra 1876 – 10 Aibreán 1965). Rugadh Barnett in Abhainn Riabhach, na Sé Bhaile, Baile na Croise, Contae Dhoire, i dTuaisceart Éireann. Gí nach raibh aon mhúinteoir aige ach é féin d'éirigh leis eolas ollmhór ar shléibhte na Speiríní a bhaint amach as a stuaim féin, ag síor-staidéar, breathnóireacht agus tastáil. D'aimsigh sé a lán láithreán ón réamhstair, ach thar aon ní eile, tá aithne air as liagchiorcail na Beithí Móire a aimsiú. D'fhorbair sé teoiric gur fheidhmigh an láithreán mar réadlann ghealaí. Scríobh sé dán a chuir an teoiric seo os comhair an tsaoil, mar atá, "The Beaghmore Stone Circles".
A shaothar.
Bhí idir aithne agus meas ag lucht na n-ollscoileanna ar Barnett de bharr an méid eolais a bhí aige ar a cheantar dúchais agus ar na Speiríní. Bhí sé páirteach i saothar taiscéalaíochta agus tochailte go minic, agus aithnítear é sna scríbhinní acadúla. Aige seo síos a scríobh an tOllamh E. E. Evans, chéad ollamh le tíreolaíocht in Éirinn, faoi Barnett ar ócáid a bháis:
Ina bhaile dúchais a fuair Barnett bás. Tá sé curtha sa reilig in aice eaglais St. Anne.
Cócaireacht na hÉireann. Is éard is Cócaireacht na hÉireann ann ná an chócaireacht mar a dhéantar í go traidisiúnta in Éirinn. Baintear úsáid as táirgí na tíre mar uaineoil agus muiceoil, éanlaith, uibheacha, im agus táirgí déiríochta eile, muisiriúin agus bradán. Tá glasraí agus préamhacha—cál agus prátaí, mar shampla—tábhachtach freisin. Is é sin le rá gur fhorbair an chócaireacht as na barra agus ainmhithe a shaothraítear in aeráid shéimh an oileáin. 
Rinne concas na dTúdarach dochar d'fhorbairt chócaireacht na tíre sa 17ú haois luath mar d'fhág díshealbhú an talaimh formhór muintir na tíre bocht agus cuireadh fócas ar onnmhairiú táirgí bia go Sasana agus fórsaí armtha na tíre úd, chomh maith le himeacht ama chuig margaí thar lear. Ar na leibhéil níos saothraithe den chócaireacht Éireannach thóg nósanna na Sasanach áit na cócaireachta traidisiúnta. San 18ú haois tháinig an práta isteach mar bhunscamhard na ngnáthdhaoine. Cuirtear an práta le chéile le hÉirinn i samhlaíocht go leor daoine mar gheall air sin. Cailleadh a lán gnéithe de chócaireacht na hÉireann san am úd, ó aimsir an Ghorta Mhóir go lár an 20ú haois go háirithe. Táthar ag cur suime in n-athbheochan anois, áfach. Ar mhiasa Éireannacha tipiciúla an lá inniu tá stobhach Éireannach, bagún agus cabáiste, bacstaí, coddle agus cál ceannann.
Tar éis Bhliain an Dá Mhíle.
Má théann duine chuig teach tábhairne ar bith sa tír is gnách go mbíonn ar a laghad cúpla rogha Éireannach nó leath-Éireanach ann ó thaobh an bhia. Déanann Avóca agus Theach Baile Uí Mhaolmhuaidh (Ballymaloe House) rogha níos fearr fós a chur ar fáil agus cuireann leithéidí ANIAR i nGaillimh meascán de bhia traidisiúnta agus Eorpach ar fáil.
Pearóivscít. Is éard is Pearóivscít ann, ná aon ábhar leis an gcineál céanna struchtúr is a bhíonn sa chriostail ocsaíd tíotáiniam chailciam (CaTiO3), ar a dtugtar an struchtúr pearóivscíte, (nó XIIA2+VIB4+X2−3), leis an ocsaigin sna haghaidhionaid. Faigheann na pearóivscítí a n-ainmneacha ó mhianra, a aimsíodh den chéad uair i Sléibhte na hÚraile sa Rúis ag Gustav Rose sa bhliain 1839 agus tá sí ainmnithe i ndiaidh mhianreolaí Rúiseach Lev Perovski (1792-1856).
Cócaireacht na Síne. Is í cócaireacht na Síne an traidisiún cócaireachta is mó clú uirthi agus is mó éagsúlachta inti ar domhan. "Cócaireachtaí" a bheadh níos cirte a rá, i ndáiríre, mar is é an ghné réigiúnda an rud is tábhachtaí agus cócaireacht na Síne á plé againn. Traidisiún ársa atá i gceist cé gurbh insan 19ú haois a tháinig an réigiúnachas chun tosaigh inti. An rud is bunúsaí a scaireann na traidisiúin óna chéile is é deighilt idir an tuaisceart, ina mbaintear úsáid leathan as cruithneacht (milléad roimhe sin siar), agus an deisceart, ina mbaintear úsáid as rís.
Ar na stíleanna cócaireachta réigiúnda is coitianta tá (ag dul ó dheas agus ansin siar tríd an tír) cócaireacht Shandong ("lŭcài", 鲁菜), Jiangsu ("sūcài", 苏菜), Anhui ("wǎncài", 皖菜), Zhejiang ("zhècài", 浙菜), Fujian ("mǐncài", 闽菜), Guangdong ("yuècài", 粤菜), Hunan ("xiāngcài", 湘菜) agus Sichuan ("chuāncài", 川菜). Go traidisiúnta, tugtar "na hocht gcócaireacht mhóra réigiúnda" ("bādà càixì", 八大wikt:菜系) na Síne orthu.
An tríolóid.
Tá cócaireacht na Síne ceangailte leis an sochaí, leis an bhfealsúnacht agus leis an míochaine.